Billigt videolys med Ikea Stänkregn

Ikea har i de seneste måneder sluppet en række nyheder, der intet har med møbler at gøre. Blandt disse er Ikea Stänkregn, der er en LED-ringlampe til montering på computerskærmen. Den giver bedre belysning af personer under eksempelvis videomøder eller optagelser af videoblogs.

Trods en relativt lav pris på 69 kroner har lampen flere indstillingsmuligheder. Der kan vælges mellem forskellige farvetemperaturer, ligesom lysets intensitet kan justeres.

Du kan vælge mellem fire forskellige farvetemperaturer, 2700K, 3500K, 4000K, 5000K og tre forskellige lysstyrker. Lampehovedet er justerbart, så du kan pege lyset i den ønskede retning. Ikea Stänkregn har desuden en indbygget variabel lysdæmper der gør, at du kan slukke, tænde og dæmpe lyset ved at berøre den let med en finger.

Lampen får strøm fra computeren. Den tilsluttes via et 70 centimeter langt USB-C kabel.

Ikea Stänkregn er på hylderne i varehusene nu og kan også bestilles på nettet.